Die gevare van tegnologie - www.bybelkennis.co.za
I distrust those people who know so well what God wants them to do because I notice it always coincides with their own desires. -Susan B Anthony (1820-1906)
Ons vergeet so maklik waarom ons doen wat ons doen. Dit is baie maklik om te veel op tegnologie te fokus en nie genoeg op Jesus nie. Dit kan gevaarlik wees. Wat is die eerste ding wat jy soggens doen as jy wakker word? Jy kyk of daar boodskappe op jou selfoon is. Dan volg jou e-posse, Facebook, Twitter, blogs … As ek klaar is hiermee besef ek dat ek laat is. Ons prioritiseer gereeld tegnologie bokant tyd met Jesus Christus.
Wat kan ons hieraan doen? Hier is drie moontlikhede:
Moenie die eerste ding in die oggend na jou foon hardloop nie.
Sodra jy jou foon en jou e-posse begin kyk, begin jou verstand al hierdie dinge prosesseer. As jy aan Jesus 'n hoër prioriteit as aan tegnologie wil gee, begin by die Bybel. Dit is noodsaaklike tyd wat jy elke oggend moet afsonder.
Tegnologie is wonderlik … moenie toelaat dat dit jou lewe beheer nie.
As tegnologie verhinder dat jy tyd met jou familie en vriende spandeer, moet jy weer oor jou prioriteite dink. Ons sê dat ons op datum moet bly en sien dit as 'n goeie verskoning. Maar tegnologie mag nooit werklike mense verplaas nie. Gebruik die tyd wat jy op YouTube sou spandeer het en gebruik dit om saam met mense vir wie jy omgee, te verkeer.
Skakel alle skerms 'n uur voor slaaptyd af
Blootstelling aan helder LCD skerms kort voor jy gaan slaap, beïnvloed jou slaappatrone. Mense wat dit ten minste 'n uur voor slaaptyd afskakel, slaap beter en is die volgende oggend meer uitgerus.
Tegnologie is frustrerend en belonend. Daar is altyd druk om met die nuutste ontwikkelinge op datum te wees. Onthou altyd: Jesus kom eerste.